Public procurement notice: Contract Notice
Published: 2022-06-13
Buyer: Hjemrejsestyrelsen
Country: DK
Contract type: Services
Procedure: Open procedure
CPV classification: 85000000 | 85121000: Medical services | 85140000: Miscellaneous health services | 85141000: Services provided by medical personnel | 85145000
Estimated value: 24000000 DKK
Submission deadline: 2022-07-12

Technical requirements: Udbud af delaftaler i form af rammeaftaler vedr. lægefaglige ydelser og COVID-19 tests i forbindelse med udsendelse af udlændinge
Hjemrejsestyrelsen udbyder 2 delaftaler (rammeaftaler) vedrørende henholdsvis lægefaglige ydelser og COVID-19 test i forbindelse med udsendelse af udlændinge, der ikke har ret til at opholde sig i Danmark. Hver delaftale er en 4-årig rammeaftale med en leverandør. Tilbudsgiver kan vælge at afgive tilbud på en eller begge delaftaler. Udbuddet er omfattet af udbudslovens afsnit III.
Hjemrejsestyrelsen ønsker med denne rammeaftale at indgå i et samarbejde med en leverandør, som kan udføre lægefaglige vurderinger til brug for ”fit-to-fly”-erklæringer samt sundhedsfaglig ledsagelse under visse udsendelser af udlændinge, der ikke har ret til at opholde sig her i landet, med henblik på en hensigtsmæssig, værdig og bæredygtig udsendelse. Opgaven er nærmere beskrevet i Bilag 2a - Kundens opgavebeskrivelse.
Hjemrejsestyrelsen estimerer, at forbruget på rammeaftalen vil være på ca. 8 mio. kr. over en 4-årig periode. Dette estimat er baseret på et historisk forbrug. Rammeaftalens maksimale økonomiske ramme er 10 mio. kr. Forskellen mellem det estimerede og maksimale forbrug skyldes usikkerheden om ordregivers konkrete behov, som er afhængig af antallet af udsendelser i rammeaftalens løbetid.
Hjemrejsestyrelsen ønsker med denne rammeaftale at indgå i et samarbejde med en leverandør, som kan gennemføre og analysere primært PCR-test, men efter behov også antigen-/hurtigtest af udlændinge, med henblik på udsendelse.
Opgaven - herunder krav til leveringstider, fleksibilitet og øvrige forpligtelser - er nærmere beskrevet i Bilag 2b - Kundens opgavebeskrivelse.
Hjemrejsestyrelsen estimerer, at forbruget på rammeaftalen vil være på ca. 12 mio. kr. over en 4-årig periode, hvilket er baseret på tidligere forbrug. Rammeaftalens maksimale økonomiske ramme er 14 mio. kr. Forskellen mellem de angivne værdier skyldes usikkerheden om ordregivers konkrete behov, som er afhængig af COVID-19 situationen i verden og myndighedsanbefalinger og -krav i modtagerlandene.
Det er et mindstekrav, at tilbudsgiver inden for de seneste 3 år har foretaget mindst 1 leverance af ydelser, tilsvarende dem, som den konkrete delaftale vedrører.
Ved "tilsvarende" ydelser for Delaftale 1 (lægefaglige ydelser) skal forstås udførelse af lægefaglige vurderinger, som fx udarbejdelse af "fit-to-fly" vurderinger.
Referencerne skal anføres i ESPD Del IV, punkt C. Det fremgår af ESPD'et, hvilke oplysninger tilbudsgiver skal angive for hver reference.
Tilbudsgiver kan maksimalt anføre 3 referencer. Hvis der anføres flere referencer end 3, vil ordregiver kun inddrage de første 3 i vurderingen.
Tilbudsgiver er forpligtet til at overholde ordregivers arbejdsklausul i forbindelse med opfyldelsen af rammeaftalen.
De obligatoriske udelukkelsesgrunde i udbudslovens §§ 135 og 136 finder anvendelse i dette udbud. Udover de obligatoriske udelukkelsesgrunde, finder alle de frivillige udelukkelsesgrunde i § 137 også anvendelse. Der henvises til udbudslovens bestemmelser for den endelige og fuldstændige ordlyd af de nævnte bestemmelser.
Tilbudsgiver skal udfylde og aflevere ESPD’et som et foreløbigt bevis for udbudslovens § 148, stk. 1, nr. 1-3 nævnte forhold.
Inden beslutning om tildeling af rammeaftalen skal dokumentation for de oplysninger, der er afgivet i ESPD'et fremlægges, jf. udbudslovens §§ 151 og 152.


Award value: 24000000